ປະທານປະເທດ ເຈືອງເຕີ໋ນຊາງ ຢ້ຽມຢາມທາງລັດຖະກິດສາທາລະນະລັດສະຫະພັນ ເຢຍລະມັນ
(ທ່ານປະທານປະເທດ ຫວຽດນາມ ເຈືອງເຕີ໋ນຊາງ ແລະ ພັນລະຍາ)
ຕອນເຊົ້າວັນທີ 24/11, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ແລະ ພັນລະຍາພ້ອມດ້ວຍຄະນະຜູ້ແທນຂັ້ນສູງ ຫວຽດນາມ ອອກຈາກ ຮ່າໂນ້ຍ ເດີນທາງໄປຢ້ຽມຢາມທາງລັດຖະກິດ ສາທາລະນະລັດ ສະຫະພັນ ເຢຍລະມັນ ຕາມຄຳເຊີນຂອງທ່ານປະທານາທິບໍດີ Joachim Gauck ໃນລະຫວ່າງວັນທີ 24 – 26/11. ນີ້ແມ່ນການຢ້ຽມຢາມທາງລັດຖະກິດຄັ້ງທຳອິດຂອງປະທານປະເທດ ສສ ຫວຽດນາມ ເຖິງປະເທດ ເຢຍລະມັນ ເອກະພາບ ແລະ ຖືກດຳເນີນກົງກັບໂອກາດສະເຫຼີມສະຫຼອງ 40 ປີແຫ່ງວັນສ້າງຕັ້ງການພົວພັນທາງການທູດລະຫວ່າງ 2 ປະເທດ (1975 - 2015). ການຢ້ຽມຢາມຂອງທ່ານປະທານປະເທດ ເຈືອງເຕີ໋ນຊາງ ເຖິງ ສາທາລະນະລັດ ສະຫະພັນ ເຢຍລະມັນ ເພື່ອແນໃສ່ສ້າງກຳລັງໜູນຊຸກຍູ້ການພົວພັນຄູ່ຮ່ວມມືຍຸດທະສາດ ຫວຽດນາມ - ສະຫະພັນ ເຢຍລະມັນ ໃຫ້ນັບມື້ນັບພັດທະນາຢ່າງເລິກເຊິ່ງ ກ້ວາງຂວາງ, ແທດຈິງ, ຕອບສະໜອງຄວາມມຸ່ງມາດປາດຖະໜາ ແລະ ຜົນປະໂຫຍດຂອງປະຊາຊົນ 2 ປະເທດ.
(ແຫຼ່ງຄັດຈາກ VOV)